b'\n_START_ARTICLE_\nSamuel Werner von Troil (vanhempi)\n_START_PARAGRAPH_\nSamuel Werner von Troil (3. huhtikuuta 1798 Tukholma \xe2\x80\x93 27. elokuuta 1865 H\xc3\xa4meenlinna) oli ruotsalaissyntyinen suomalainen vapaaherra, upseeri ja kuvern\xc3\xb6\xc3\xb6ri._NEWLINE_Von Troilin is\xc3\xa4 oli ruotsalaissyntyinen Turun ja Porin l\xc3\xa4\xc3\xa4nin maaherra sek\xc3\xa4 my\xc3\xb6hempi senaattori Knut von Troil. Uppsalan yliopistossa opiskellut Samuel Werner von Troil oli lipunkantajana Ruotsin kuninkaan henkirykmentiss\xc3\xa4 vuodesta 1818 l\xc3\xa4htien ja erosi palveluksesta 1822. H\xc3\xa4n muutti Suomeen ja palveli Suomen jalkav\xc3\xa4kirykmentiss\xc3\xa4 vuoteen 1831 saakka, jolloin von Troil erosi palveluksesta luutnanttina. _NEWLINE_Turun ja Porin l\xc3\xa4\xc3\xa4nin maaherranvirastosta h\xc3\xa4n siirtyi Suomen vaihto-, laina- ja talletuskonttoriin vuonna 1837. Turun ja Porin l\xc3\xa4\xc3\xa4nin virkaatekev\xc3\xa4n\xc3\xa4 kuvern\xc3\xb6\xc3\xb6rin\xc3\xa4 von Troil toimi vuonna 1856, jonka j\xc3\xa4lkeen h\xc3\xa4n oli Mikkelin l\xc3\xa4\xc3\xa4nin kuvern\xc3\xb6\xc3\xb6rin\xc3\xa4 1856\xe2\x80\x931863 ja H\xc3\xa4meen l\xc3\xa4\xc3\xa4nin kuvern\xc3\xb6\xc3\xb6rin\xc3\xa4 1863\xe2\x80\x931865. Von Troil osallistui my\xc3\xb6s s\xc3\xa4\xc3\xa4tyvaltiop\xc3\xa4iville vuosina 1863\xe2\x80\x931864._NEWLINE_H\xc3\xa4nen poikansa Samuel Werner von Troil nuorempi toimi muun muassa senaattorina.'